নড়াগাতী থানা
নড়াগাতী থানা বাংলাদেশের দক্ষিণ-পশ্চিমাঞ্চলের নড়াইল জেলার কালিয়া উপজেলাধীন একটি থানা। নড়াইল-১ (৯২ নং আসন) সংসদীয় আসনের আওতাভূক্ত। এই থানায় দুটি কলেজ (বড়দিয়া মুন্সী মনিক মিয়া ডিগ্রী কলেজ ও নড়াগাতী কলেজ) সহ বহুসংখ্যক শিক্ষাপ্রতিষ্ঠান রয়েছে। নড়াগাতী থানার বিখ্যাত দুটি বাজার (হাট) হচ্ছে- মধুমতি নদীর তীরে যোগানিয়া বাজার ও মধুমতি ও নবগঙ্গা নদীর মোহনায় বড়দিয়া বাজার। এছাড়া মধুমতি ও নবগঙ্গা নদীর মোহনায় অবস্থিত ঐতিহ্যবাহী মহাজন বাজার এই থানার অন্তর্ভুক্ত।